responsabilitățile proprii privind furnizarea/prestarea serviciilor de utilități publice, pe baza unui contract, denumit în continuare contract de delegare a gestiunii.” Modalitatea de gestiune a serviciului se stabilește prin hotărâri ale autorităților deliberative ale unităților administrativ-teritoriale (în cazul de față Consiliul Local al Municipiului Buzău), în funcție de natura și starea serviciului, de necesitatea asigurării celui mai bun raport preț/calitate, de interesele actuale și de perspectivă ale unității administrative-teritoriale, precum și de mărimea și complexitatea sistemelor de utilități publice. Indiferent de modalitatea de gestiune aleasă (directă sau delegată), activitățile specific componente ale sistemului de salubrizare sunt organizate și se desfășoară pe baza regulamentului serviciului și a caietului de sarcini, aprobate prin Hotărâri ale Consiliului Local al Municipiului Buzău, elaborate în conformitate cu regulamentul-cadru, respectiv cu caietul de sarcini, elaborate și aprobate de ANRSC prin ordin. Operatorii își pot desfășura activitatea DDD doar în baza licenței emise de ANRSC, prestarea serviciilor de salubrizare fără licență sau în baza unei licențe a cărei perioadă de valabilitate a expirat fiind interzisă, indifferent de modalitatea de gestiune aleasă. În conformitate cu prevederile Legii 51/2006 republicată cu modificările și completările ulterioare, respective ale Legii nr. 101/2006 republicată, cu modificările și completările ulterioare, responsabilitatea asigurării serviciului de salubrizare pentru toți utilizatorii de pe teritoriul unei localități, revine exclusiv unității administrativ –teritoriale. Aceasta poate decide, în baza unui studiu de oportunitate dacă va asigura serviciul de salubrizare prin forțe proprii în modalitatea gestiunii directe sau dacă va delega responsabilitatea serviciului unui terț.

## Prevederi speciale privind activitatea de dezinsecție, dezinfecție, deratizare(DDD)

Activitatea de dezinsecție, dezinfecție, deratizare definite ca activitate de salubrizare în cadrul art. 2 alin. (3) lit. k) din Legea 101/2006 republicată este supusă unor prevederi speciale. Astfel, conform art. 14 alin. (4) al aceluiași act normativ, atribuirea activității de dezinsecție, dezinfecție, deratizare se efectuează distinct de celelalte activități de salubrizare. În ceea ce privește Municipiul Buzău în prezent este în vigoare Regulamentul de salubrizare al Municipiului aprobat prin HCL 234/2020

## 2.SITUAȚIA EXISTENTĂ

În prezent UAT Municipiul Buzău, are încheiat contract nr. 122610/06.11.2020 cu SC RER SUD SA, pentru asigurarea continuității serviciului de salubrizare pentru activitățile: ”colectarea separată și transportul separat al deșeurilor și al deșeurilor similare provenind din activități comerciale din industrie și instituții, inclusiv fracții colectate separate, fără a duce atingere fluxului de deșeuri de echipamente electrice, electrocasnice și electronice, baterii și acumulatori, colectarea și transportul deșeurilor provenite din locuințe, generate de activități de reamenajare și reabilitare interioară și/sau exterioară a acestora, curățarea și transportul zăpezii de pe căile publice și menținerea în funcțiune a acestora pe timp de polei și/sau de îngheț, spălat, stropit și întreținerea căilor publice, dezinsecție, dezinfecție și deratizare”. Avănd în vedere că suntem intr-o perioadă în care este asigurată doar continuitatea serviciului de utilitate publică, de dezinsecție, dezinfecție și deratizare, trebuiesc întocmită documentația prin care se poate delega acest serviciu pe o perioada de 5 ani.

## 2.1.Date generale privind Municipiul Buzău

Municipiul Buzău este reședința și cel mai mare oraș al județului Buzău, România. Are o populație de 134.227 locuitori. Orașul se află pe malul drept al râului Buzău, în dreptul ieșirii acestuia dintre dealurile subcarpatice de curbură, într-o regiune cu climă temperată. Buzău, al cărui nume este atestat documentar din anul 376 e.n., a fost un important târg și sediu episcopal ortodox în Evul Mediu. Activitățile economice principale din oraș în epoca medievală a fost comerțul și agricultura. După încheierea unei perioade de distrugeri succesive în secolele al XVII-lea - al XVIII-lea, economia Buzăului a căpătat și o importantă componentă industrială, în paralel cu dezvoltarea unui sistem de învățământ. În această perioadă a fost construit și Palatul Comunal, clădirea emblematică a orașului, a fost amenajat parcul Crâng, principala zonă verde a orașului și, tot atunci, Buzău a devenit un important nod feroviar. În perioada comunistă, orașul s-a extins mult, triplându-și populația, și au fost construite numeroase

7